Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 19 เม.ย.65
Daily Focus - บล.ฟินันเซีย ไซรัส ประจำวันที่ 19 เม.ย.65
19 เม.ย. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET แกว่ง Sideways ในกรอบ 1,660-1,675+- จุด โดยตลาดหุ้นเอเชียฟื้นตัวได้บ้างเช้านี้หลังจีนเตรียมช่วยเหลือทางการเงินต่อธุรกิจที่ถูกกระทบจาก COVID-19
อย่างไรก็ตามการฟื้นตัวคาดว่ายังจำกัด โดยยังคงถูกกดดันจากประเด็นเงินเฟ้อที่เร่งตัวทั่วโลกซึ่งตามมาด้วยนโยบายการเงินของธนาคารกลางที่ตึงตัวเร็วโดยเฉพาะ FED ส่งผลให้ Bond Yield สหรัฐฯและ Dollar Index ยังไต่ระดับขึ้นต่อเนื่องสะท้อนเม็ดเงินที่ออกจากสินทรัพย์เสี่ยง
นอกจากนี้ล่าสุด World Bank ปรับลด GDP โลกปีนี้ลงเหลือ +3.2% เทียบกับปีก่อน จาก +4.1% ช่วงต้นปีจากผลกระทบของสงครามรัสเซีย-ยูเครน ซึ่งล่าสุดกำลังแย่งชิงภูมิภาคดอนบาส
พร้อมกันนี้ ประเมินว่า SET Index มีโอกาสพักตัวในช่วงสั้น 1-2 เดือนนี้หาระดับ 1,600-1,650+- จุด
อย่างไรก็ตามเรามองเป็นโอกาสในการ “สะสม” เพื่อถือลงทุนระยะกลางยาว โดยยังให้น้ำหนักบวกต่อกระแสเงินทุนต่างชาติที่จะไหลเข้าตลาดหุ้นไทยในช่วงครึ่งหลังปี 2565 จากเศรษฐกิจที่โตในอัตราเร่ง โดยเฉพาะภาคการท่องเที่ยวที่จะฟื้นชัดขึ้นในครึ่งปีหลังเป็นต้นไป
โดยหุ้นที่ชอบยังคงเป็นกลุ่ม Value และ Domestic Play ที่มี PER/PBV ต่ำ ได้แก่ กลุ่มธนาคาร โรงกลั่น ค้าปลีก อสังหาฯ อาหารและเครื่องดื่ม การแพทย์ เป็นต้น ส่วนระยะสั้นเลือกเก็งกำไรหุ้นที่คาดประกาศผลประกอบการไตรมาส 1/2565
สำหรับหุ้นเด่นวันนี้ : ICHI แนะนำ “ซื้อ” ราคาเป้าหมาย 13 บาท ระยะสั้นคาดกำไรไตรมาส 1/2565 ฟื้นตัว 7% จากปีก่อน แม้รายได้ส่งออกจะชะลอตัว และถูกกระทบจากต้นทุนเม็ดพลาสติกที่ปรับขึ้น แต่ชดเชยได้จากรายได้ในประเทศที่โตแข็งแกร่ง ขณะที่ส่วนแบ่งกำไรจากอินโดนีเซียยังดีต่อเนื่อง
ขณะที่โมเมนตัมไตรมาส 2/2565 จะเร่งตัวจาก High Season และรับรู้รายได้จากไบเล่เต็มไตรมาส รวมถึงมีแผนออกสินค้าใหม่ต่อเนื่อง ส่วนลูกค้า OEM คาดเห็นในไตรมาส 3/2565 เป็นต้นไป พร้อมคาดกำไรปีนี้โต 18% จากปีก่อน ให้แนวรับ 11.20 บาท แนวต้าน 11.90-12.20 บาท